Peer Gynt-prisen

Peer Gynt-prisen, Årets Peer Gynt eller Peer Gynt-statuetten blir delt ut til personar og institusjonar som har utøvd samfunnsansvar og markert Noreg internasjonalt: «Statuetten deles ut til personer eller institusjoner som har markert seg på en positiv måte på det samfunnsnyttige plan, og som har gjort Norge kjent i utlandet.» Prisen er kalla opp etter hovudpersonen i Henrik Ibsen sitt dramatiske dikt Peer Gynt frå 1867. Den har møtt kritikk for å fremje eit feilaktig bilete av Peer Gynt, som blir framstilt som ein umoralsk egoist i diktet til Ibsen.Når ble Peer Gynt et forbilde? (Aftenposten)Vår egen store Peer Gynt (Aftenposten)

Prisen vart delt ut første gong i 1971 og gjekk då til Einar Gerhardsen for hans innsats som statsminister i gjenoppbygginga av landet etter krigen. Utdelinga skjer under Peer Gynt-stemnet på Vinstra i Nord-Gudbrandsdalen, eit stemne som har blitt arrangert sidan 1967. Peer Gynt-stemnet sjølv, stortingsrepresentantar og tidlegare vinnarar av Peer Gynt-prisen kan foreslå kandidatar til prisen. Vinnaren blir stemt fram av  stortingsrepresentantar, og prisen blir også delt ut av ein stortingsrepresentant. Det synlege beviset for prisen er ein bronsefigur av Peer Gynt på bukken, laga av kunstsmed Karl Bilgrei.

Prisvinnarar 
 1971: Einar Gerhardsen, tidlegare statsminister
 1972: Per Aabel, skodespelar
 1973: Liv Ullmann, skodespelar
 1974: Erik Bye, artist og programskapar
 1975: Erling Stordahl, gardbrukar, musikar og forkjempar for funksjonshemma
 1976: Øivind Bergh, dirigent
 1977: Birgit og Rolf Sunnaas
 1978: Arve Tellefsen, fiolinist
 1979: Grete Waitz, langdistanseløpar
 1980: Anne Cath. Vestly, forfattar
 1981: Cato Zahl Pedersen, funksjonshemma idrettsutøvar
 1982: Jens Evensen, diplomat, jurist og politikar
 1983: Thorbjørn Egner, forfattar og teiknar
 1984: Kronprinsesse Sonja
 1985: Bobbysocks, popduo
 1986: Annie Skau Berntsen, sjukepleiar og misjonær
 1987: a-ha, popgruppe
 1988: Oslo Filharmoniske orkester
 1989: OL-komiteen ved Ole Sjetne
 1990: Thorvald Stoltenberg, politikar og organisasjonsmann
 1991: Hans-Wilhelm Steinfeld, journalist
 1992: Bjørn Dæhlie og Vegard Ulvang, skiløparar
 1993: Kjetil Andre Aamodt, alpinist
 1994: Mona Juul og Terje Rød Larsen, politikarar og diplomatar
 1995: Johann Olav Koss, skøyteløpar
 1996: Jostein Gaarder, forfattar
 1997: Gro Harlem Brundtland, tidlegare statsminister og FN-leiar
 1998: Kvinnelandslaget i handball ved Marit Breivik
 1999: Thor Heyerdahl, etnograf, zoolog og forfattar
 2000: Bellona, miljøstifting
 2001: Knut Vollebæk, politikar, diplomat og siviløkonom
 2002: Eva Joly, jurist og korrupsjonsjeger
 2003: Åsne Seierstad, journalist og forfattar
 2004: Arne Næss, filosof, fjellklatrar og forfattar
 2005: Jan Egeland, politikar og diplomat 
 2006: Kjell Inge Røkke, entreprenør og næringsutviklar
 2007: Leif Ove Andsnes, pianist
 2008: Snøhetta AS, arkitektfirma
 2009: Ole Gunnar Solskjær, fotballspelar
 2010: Dissimilis
 2011: Magnus Carlsen, sjakkspelar
 2012: Marit Bjørgen, skiløpar og Jens Stoltenberg, statsminister
 2013: Jo Nesbø
 2014: Norway Cup
 2015: May-Britt Moser og Edvard Moser, hjerneforskarar
 2016: Deeyah Khannrk.no Deeyah Khan er årets Peer Gynt 07.05.2016
 2017: Skam, TV-serie

2018: Elisabeth Hoff
2019: Kjetil Jansrud og Aksel Lund Svindal
2020: Maja Lunde
2021: Birgit Skarstein
2022: Maren Lundby

Sjå også
 Peer Gynt-stemnet

Kjelder

Kategori:Norske prisar
Kategori:Stortinget
Kategori:Skipingar i 1971